**MOLĖTŲ RAJONO SAVIVALDYBĖS JAUNIMO REIKALŲ TARYBOS**

**POSĖDŽIO PROTOKOLAS**

2024-10-30 Nr. B44-48

Molėtai

Posėdis vyko 2024 m. spalio 23 d. 15.00 val.

Posėdžio pirmininkė – Vaida Saugūnienė.

Posėdžio sekretorė – Vaida Ščerbakovė.

Dalyvavo: Molėtų rajono savivaldybės jaunimo reikalų tarybos (toliau - MJRT) nariai – Aurelija Aidietė, Smiltė Baršauskaitė, Simonas Bogušinskas, Jolita Čimbarienė, Modestas Kuncevičius, Viktorija Liubertienė.

Nedalyvavo: Emilija Aliukonytė, Danielė Čereškaitė, Lina Dieninė, Vaidas Mickevičius, Adas Oleinik.

DARBOTVARKĖ:

1. Dėl Molėtų rajono savivaldybės jaunimo reikalų tarybos 2024 m. veiklos plano aptarimo.
2. Dėl 2024 m. jaunimo politikos įgyvendinimui skirtų lėšų panaudojimo.
3. Kiti klausimai.

**1. SVARSTYTA.** Dėl Molėtų rajono savivaldybės jaunimo reikalų tarybos 2024 m. veiklos plano aptarimo.

Posėdžio pirmininkė V. Saugūnienė peržvelgia MJRT 2024-03-12 protokolu Nr. B44-11 patvirtintą 2024 m. veikos planą, akcentuodama du rezultatus 1.1.1. „50 proc. SJRT narių dalyvauja bent 1 mokymuose“ ir 1.1.2. „Organizuoti bendradarbiavimo susitikimą (išvyką) su (į) kito rajono SJRT“, kurie iki metų galo turi būti įgyvendinti. Apklausus posėdyje dalyvaujančius MJRT narius patvirtinta, kad 50 proc. SJRT narių 2024 m. laikotarpiu dalyvavo bent 1 mokymuose.

V. Ščerbakovė informuoja, kad Jaunimo reikalų agentūra (JRA) lapkričio 29 d. – gruodžio 1 d. planuoja nacionalinius SJRT mokymus Vilniuje. Registracija į mokymus bus paskelbta artimiausiu metu.

V. Ščerbakovė praneša, kad šiuo metu yra derinamas išvykstamasis bendradarbiavimo susitikimas su Ukmergės r. SJRT. Išvykos data numatoma lapkričio 18-22 d. laikotarpiu.

V. Saugūnienė informuoja, kad kiti 2024 m. veiklos plane paminėti rezultatai 2.1.1. „Nustatyti metinius prioritetus jaunimo iniciatyvų konkursui bei pateikti rekomendacijas dėl paraiškų teikimo terminų“ ir 2.1.2. „Sudalyvauti akcijoje / renginyje bendradarbiaujant su jaunimo organizacijomis, neformaliomis jaunimo grupėmis“ jau įgyvendinti.

**NUTARTA:**

1. Vienbalsiu MJRT narių sutarimu nutarta, kad 2024 m. veiklos plane planuojami rezultatai 1.1.1., 2.1.1., 2.1.2. pasiekti.

2. Iki 2024 m. pabaigos reikia įgyvendinti 1.1.2. „Organizuoti bendradarbiavimo susitikimą (išvyką) su (į) kito rajono SJRT“. V. Ščerbakovei suderinti bendradarbiavimo susitikimo detales ir informuoti MJRT narius.

1. **SVARSTYTA.** Dėl 2024 m. jaunimo politikos įgyvendinimui skirtų lėšų panaudojimo.

V. Saugūnienė peržvelgia 2024 m. jaunimo politikos įgyvendinimui skirtų lėšų panaudojimą ir informuoja, kad ne visos numatytos lėšos yra panaudotos.

V. Ščerbakovė paaiškina, kad jaunimo iniciatyvoms skirtos lėšos dar bus naudojamos, kadangi dar neįvykęs 2024 II-ojo pusmečio jaunimo iniciatyvų paraiškų vertinimas ir rezultatų paskelbimas. Mokinių savivaldoms mokymams skirta lėšų suma dar nepanaudota, tačiau mokymų temos jau numatytos ir šiuo metu atliekama lektorių paieška, mokymai vyks lapkričio mėnesį. Lėšos, kurios buvo numatytos socialinių įgūdžių ugdymo stovyklai „Įgūdžių laboratorija“ jaunuoliams panaudotos nebuvo, kadangi nesusirinko reikiamas dalyvių skaičius iš kitų savivaldybių ir stovykla buvo atšaukta. Alternatyvos šiai stovyklai vasaros laikotarpiu neradome, tad lėšos liko nepanaudotos. Bendradarbiaujant su Molėtų rajono savivaldybės Socialinės paramos skyriumi bus ieškoma būdų kaip šias lėšas panaudoti jaunuolių socialinius įgūdžius skatinančių programų skyrimui.

V. Saugūnienė informuoja MJRT narius, kad jei nebus rasta tinkamų būdų šių lėšų panaudojimui, jos bus grąžintos į savivaldybės biudžetą.

M. Kuncevičius pritaria, kad jei lėšos bus panaudotos neefektyviai ir neatlieps numatyto poreikio, tokiu atveju geriau jas grąžinti į savivaldybės biudžetą.

**NUTARTA:** Vienbalsiu MJRT narių sutarimu nutarta, kad neradus tinkamo nepanaudotų lėšų, skirtų jaunimo politikos įgyvendinimui, panaudojimo, lėšas grąžinti į Molėtų r. savivaldybės biudžetą.

1. **SVARSTYTA:** Kiti klausimai.

1. V. Saugūnienė informuoja, kad būtų tikslinga iš anksto nusimatyti 2025 m. MJRT posėdžių grafiką, kad nariai galėtų planuoti savo laiką. Siūloma posėdžius daryti kiekvieno ketvirčio antrojo mėnesio antros savaitės antradienį.

M. Kuncevičius teigia, kad MJRT nariams, kurie studijuoja ar mokosi kituose miestuose yra sudėtinga atvykti savaitės vidury, tad siūlo posėdžius daryti savaitės pradžioje arba pabaigoje, numatant laiką nuo 16 val.

Kiti nariai teigia, kad tie, kurie gyvena, mokosi Molėtų mieste, gali prisiderinti iš anksto suplanavus posėdžių datą.

V. Saugūnienė papildo, kad esant poreikiui posėdžius galima daryti nuotolinius ar apklausomis el. paštu, atsižvelgiant į darbotvarkės klausimų pobūdį.

2. V. Saugūnienė kviečia narius teikti siūlymus dėl aktyvesnio MJRT narių dalyvavimo visuomeninėje veikloje bei įsitraukimo užtikrinant jaunų žmonių interesų atstovavimą.

V. Liubertienė teigia, kad ji organizuoja bei dalyvauja renginiuose, iniciatyvose skirtose jaunuoliams.

S. Baršauskaitė informuoja, kad ji organizuoja LMS Molėtų padalinio veiklas bei dalyvauja jaunimui skirtuose renginiuose.

Kiti nariai teigia, kad galima įsitraukti į bendras veiklas, kurias organizuoja Molėtų Atviras jaunimo centras bei LMS Molėtų padalinys.

**NUTARTA:**

1. Vienbalsiu MJRT narių sutarimu pritarta MJRT 2025 m. posėdžių grafikui:

* 2025 m. vasario 10 d. 16.00 val.
* 2025 m. gegužės 12 d. 16.00 val.
* 2025 m. rugsėjo 8 d. 16.00 val.
* 2025 m. lapkričio 10 d. 16.00 val.

Esant poreikiui grafiką koreguoti ar daryti papildomus posėdžius. MJRT posėdžiai MJRT pirmininko sprendimu gali vykti gyvai arba nuotoliniu būdu. Vykdant MJRT narių apklausas ar priimant sprendimus elektroniniu būdu, MJRT nariai turi pareikšti savo nuomonę pateiktu klausimu per 48 val. nuo apklausos / balsavimo paskelbimo pradžios.

1. V. Ščerbakovei suderinti su Molėtų Atviro jaunimo centro darbuotojais bei LMS Molėtų padalinio atstovais, kokiuose neformaliuose renginiuose, iniciatyvose ar veiklose gali prisidėti MJRT, ir apie tokius renginius informuoti MJRT narius.

Posėdžio pirmininkė Vaida Saugūnienė

Posėdžio sekretorė Vaida Ščerbakovė